Diari Oficial de la Generalitat Valenciana


Sumari del DOGV 4662, del 02-01-2004 (2003/13970)

ORDE de17 desembre de 2003, de la Conselleria de Cultura, Educació i Esport, per la qual es nomena secretari del Consell Social de la Universitat Jaume I de Castelló.
----------------------------------------------------------------------------------------------------------------------------------------------------------------------

### Dades del document

Número de DOGV
:   4662

Data del DOGV
:   02-01-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/13573


Data del document
:   17-12-2003

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * Consell Social d'Universitats
    * Conselleria Cultura, Educació i Esport
    * Universitat Jaume I

ORDE de17 desembre de 2003, de la Conselleria de Cultura, Educació i Esport, per la qual es nomena secretari del Consell Social de la Universitat Jaume I de Castelló. [2003/S13890]
  
La Llei Orgànica 6/2001, de 21 de desembre, d'Universitats, assigna a les comunitats autònomes competència per a regular la composició i les funcions del Consell Social.
  
D'acord amb això, la Llei 2/2003, de 28 de gener, de Consells Socials de les Universitats Públiques Valencianes regula en el seu article 16 que el Consell Social disposarà d'una secretaria, al front de la qual estarà el secretari o la secretària del mateix.
  
De conformitat amb el que establix l'article 16.2 de la Llei 2/2003, de 28 de gener, de Consells Socials de les Universitats Públiques Valencianes i, en virtut de les atribucions que em conferix l'article 35 de la Llei 5/1983, de 30 de desembre de Govern Valencià,
  
ORDENE
  
Primer
  
Nomenar, a proposta del president del Consell Social de la Universitat Jaume I de Castelló, José Muñoz Castillo com a secretari d'este, que exercirà les funcions i en les condicions que s'assenyalen en l'article 16 de la Llei 2/2003, de 28 de gener, de Consells Socials de les Universitats Públiques Valencianes.
  
Disposició final
  
Primera
  
La present orde entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar des de l'endemà de la seua publicació en el Diari Oficial de la Generalitat Valenciana.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació en el Diari Oficial de la Generalitat Valenciana.
  
València, 17 de desembre de 2003
  
El conseller de Cultura, Educació i Esport